Jos glyfosaattivalmistetta käytetään käyttöohjeiden mukaisesti, se tulee levittää hyvässä kasvussa olevaan kasvustoon, jolloin se imeytyy kasvien lehvästöön eikä huuhtoudu helposti kasvustosta. Sateella tai juuri ennen sadetta valmistetta ei pidä käyttää, jolloin varmistetaan imeytyminen kasvustoon.  Maaperässä glyfosaatti sitoutuu maahiukkasiin eikä huuhtoutuminen käsittelyalueen ulkopuolelle pintavalunnan mukana ole todennäköistä, jos käyttöohjeiden mukaisia määriä ei ylitetä.